L'any 2001 Button va pilotar per Benetton, tot i que encara tenia un contracte que el vinculava amb Williams. Deixant de banda els bons propòsits del pilot i de l'escuderia a l'inici de la temporada, el cert és que Button només va aconseguir acabar en dissetena posició en la classificació general de pilots. Les causes principals van ser, d'una banda, algunes errades en la conducció i d'una altra, la poca modificació dels vehicles de l'escuderia a temporada. El millor resultat de la temporada fou un cinquè lloc al GP d'Alemanya, l'únic GP on Button puntuà en tot el 2001.